किसी भी क्रम में बल्लेबाजी के लिए तैयार हूं : पोलार्ड  
मुंबई इंडियन्स के बल्लेबाज पोलार्ड ने कहा, कोई भी क्रिकेटर ऊपरी क्रम में बल्लेबाजी करके समय का अधिक सदुपयोग करने की कोशिश करना चाहेगा।
वेस्टइंडीज के विस्फोटक बल्लेबाज कीरोन पोलार्ड ने कहा कि चैंपियन्स लीग ट्वेंटी-20 टूर्नामेंट में वह अधिक रन बनाने के उद्देश्य से ऊपरी क्रम में आना चाहेंगे लेकिन टीम प्रबंधन उन्हें जिस क्रम में भी उतारेगा उससे उन्हें कोई दिक्कत नहीं होगी।   मुंबई इंडियन्स के इस बल्लेबाज ने कहा,  कोई भी क्रिकेटर ऊपरी क्रम में बल्लेबाजी करके समय का अधिक सदुपयोग करने की कोशिश करना चाहेगा। टीम में 11 खिलाड़ी होते हैं और ऐसे मसलों पर टीम प्रबंधन फैसला करता है। उन्होंने कहा,  मुझे जिस क्रम में उतारा जाएगा, मैं उसमें अपना सर्वश्रेष्ठ प्रदर्शन करने की कोशिश करूंगा। हमारी निगाहें इस साल सेमीफाइनल के लिए क्वालीफाई करने पर लगी हैं।